Source: http://docplayer.fi/45892652-Euroalueen-talousnakymia-koskevat-eurojarjestelman-asiantuntijoiden-arviot.html
Timestamp: 2017-12-18 07:54:39+00:00
Document Index: 17041542

Matched Legal Cases: ['kko ', 'kko ', 'kko ', 'kko ', 'kko ', 'kko ']

1 EUROALUEEN TALOUSNÄKYMIÄ KOSKEVAT EUROJÄRJESTELMÄN ASIANTUNTIJOIDEN ARVIOT Eurojärjestelmän asiantuntijat ovat laatineet mennessä saatavilla olleiden tietojen perusteella kokonaistaloudellisen arvion euroalueen tulevasta talouskehityksestä. 1 Talouskehitys heikkeni hieman vuoden 2012 kolmannella neljänneksellä, ja BKT:n arvioidaan supistuvan edelleen jonkin verran lyhyellä aikavälillä, kun ulkomainen kysyntä on heikkoa ja kotimainen kysyntä kärsii euroalueen rahoitusmarkkinoiden jännitteisiin liittyvästä epävarmuudesta sekä julkisen talouden vakauttamisen, raaka-aineiden kalleuden ja yksityissektorin velkarahoitteisten positioiden purkamisen vaikutuksista. Olettaen, että rahoitusmarkkinoiden jännitteet eivät enää voimistu, BKT:n arvioidaan elpyvän hieman vuonna 2013 ulkomaisen kysynnän piristymisen ja hintakilpailukyvyn paranemisen edistäessä vientiä, kasvua tukevan rahapolitiikan vaikuttaessa myönteisesti euroalueen yksityiseen kysyntään sekä inflaation hidastumisen kasvattaessa käytettävissä olevia reaalituloja lähinnä elintarvikkeiden ja raaka-aineiden hintojen laskun vuoksi. BKT:n keskimääräisen vuotuisen muutosvauhdin arvioidaan olevan -0,6-0,4 % vuonna 2012 ja -0,9 0,3 % vuonna 2013 sekä 0,2 2,2 % vuonna Euroalueen YKHI-inflaation arvioidaan hidastuvan arviointijaksolla ja olevan keskimäärin noin 2,5 % vuonna 2012 ja 1,1 2,1 % vuonna 2013 sekä 0,6 2,2 % vuonna Hidastumisen odotetaan johtuvan pääasiassa elintarvikkeiden ja energian halpenemisesta raaka-aineiden hintojen laskun myötä. Ilman elintarvikkeiden ja energian hintoja lasketun YKHI-inflaation ennakoidaan pysyvän jokseenkin tasaisena arviointijaksolla. Kehikko 7. KORKOJA, VALUUTTAKURSSEJA, RAAKA-AINEIDEN HINTOJA JA FINANSSIPOLITIIKKAA KOSKEVAT TEKNISET OLETUKSET Korkoja ja raaka-aineiden hintoja koskevat tekniset oletukset perustuvat markkinaodotuksiin Lyhyitä korkoja koskeva oletus on luonteeltaan puhtaasti tekninen. Lyhyitä korkoja mitataan kolmen kuukauden euriborkorolla, ja markkinaodotukset johdetaan futuurisopimusten pohjalta. Tällä menetelmällä keskimääräiseksi korkotasoksi saadaan 0,6 % vuonna 2012 ja 0,2 % vuonna 2013 sekä 0,3 % vuonna Markkinaodotusten mukaan valtion 10 vuoden joukkolainojen nimellistuotot euroalueella ovat keskimäärin 3,8 % vuonna 2012 ja 3,6 % vuonna 2013 sekä 4,0 % vuonna Termiinikorkojen kehityksen perusteella pankkien lyhyiden ja pitkien antolainauskorkojen odotetaan olevan alimmillaan vuonna 2013 ja alkavan sen jälkeen hiljalleen nousta, kun markkinakorkojen muutokset välittyvät vähitellen lainakorkoihin. Luotonantotilanteen odotetaan heikentävän talouskehitystä euroalueella vuosina 2012 ja 2013, mutta vaikutuksen odotetaan olevan verrattain neutraali vuonna Raaka-aineiden hintoja koskevat oletukset perustuvat päättyneen kahden viikon jakson futuurimarkkinahintoihin. Brent-raakaöljyn barrelihinnaksi oletetaan keskimäärin 111,7 Yhdysvaltain dollaria vuonna 2012 ja 105,0 dollaria vuonna 2013 sekä 100,5 dollaria vuonna Muiden kuin energiaraaka-aineiden dollarihintojen oletetaan laskevan 7,5 % vuonna 2012 ja vielä 1,5 % vuonna 2013 mutta nousevan 3,3 % vuonna Eurojärjestelmän asiantuntijoiden kokonaistaloudelliset arviot on tuotettu :n ja euroalueen kansallisten keskuspankkien asiantuntijoiden yhteistyönä. Ne laaditaan kahdesti vuodessa, ja ne muodostavat osan aineistoa, jota :n neuvosto käyttää arvioidessaan talouskehitystä ja hintavakauteen kohdistuvia riskejä. Lisätietoa arvioiden laatimisessa käytettävistä menetelmistä ja tekniikoista on oppaassa A guide to Eurosystem staff macroeconomic projection exercises (, kesäkuu 2001). Opas on luettavissa :n verkkosivuilla. Tulokset esitetään vaihteluväleinä arvioihin liittyvien epävarmuustekijöiden vuoksi. Vaihteluvälit perustuvat aiempina vuosina laadittujen arvioiden ja toteutuneen kehityksen välisiin eroihin. Vaihteluvälien leveys on näiden erojen itseisarvojen keskiarvo kerrottuna kahdella. Käytettävää menettelyä, johon sisältyy mekanismi poikkeuksellisten tapahtumien vaikutuksen korjaamiseksi, esitellään :n verkkosivuilla julkaisussa New procedure for constructing Eurosystem and ECB staff projection ranges (, joulukuu 2009). 1
2 Kahdenvälisten valuuttakurssien oletetaan pysyvän arviointijakson aikana muuttumattomina sillä tasolla, jolla ne keskimäärin olivat n 15. päivää edeltäneiden kahden viikon aikana. Euron dollarikurssin oletetaan siis olevan 1,28 koko arviointijakson ajan. Euron efektiivisen valuuttakurssin oletetaan heikkenevän keskimäärin 5,5 % vuonna 2012 ja 0,9 % vuonna Finanssipolitiikkaa koskevat oletukset perustuvat kansallisiin budjettisuunnitelmiin euroalueen eri maissa (tilanne ). Oletuksiin on sisällytetty kaikki sellaiset julkisen vallan toimenpiteet, jotka on joko jo hyväksytty kansallisessa parlamentissa tai määritelty hallitustasolla yksityiskohtaisesti niin, että ne todennäköisesti läpäisevät lainsäädäntöprosessin. 1 Öljyn ja elintarvikkeiden hintoja koskevat oletukset perustuvat futuurihintoihin arviointijakson loppuun asti. Muiden raakaaineiden kuin energian ja elintarvikkeiden hintojen oletetaan kehittyvän futuurihintojen mukaisesti vuoden 2013 neljänteen neljännekseen asti ja seurailevan sen jälkeen maailman talouskehitystä. KANSAINVÄLISTÄ YMPÄRISTÖÄ KOSKEVAT OLETUKSET Euroalueen ulkopuolisen maailman BKT:n kasvun arvioidaan olevan 3,7 % vuonna 2012 ja nopeutuvan vähitellen 3,8 prosenttiin vuonna 2013 ja 4,5 prosenttiin vuonna Maailmantalouden BKT:n kasvu hidastui vuoden 2012 toisella neljänneksellä, mutta eräiltä alueilta saatujen tuoreiden tietojen perusteella talouskehitys piristyy hienokseltaan loppuvuodesta. Maailmantalouden kasvun odotetaan kärsivän keskipitkällä aikavälillä siitä, että kehittyneissä talouksissa toimialojen kehityserot eivät täysin tasaannu ja niin yksityisen kuin julkisenkin sektorin taseita on edelleen tarpeen sopeuttaa. Useissa suurissa kehittyneissä talouksissa velkataakka on edelleen raskas, joskin tilanne on kohentunut erityisesti Yhdysvaltain asuntomarkkinoilla ja eräillä muillakin alueilla. Kehittyvien markkinoiden talouskasvu on hidastunut ulkomaisen kysynnän heikkenemisen ja politiikan yleisen tiukkenemisen vaikutuksesta. Viime kuukausina rahapolitiikkaa on kevennetty, rahoitusmarkkinoiden tilanne on kohentunut ja joissakin maissa on toteutettu finanssipoliittisia elvytystoimia, minkä odotetaan tukevan talouskasvun vähittäistä elpymistä kehittyvissä talouksissa. Maailmankaupan oletetaan olevan heikkoa lyhyellä aikavälillä mutta piristyvän hiljalleen ensi vuoden kuluessa. Euroalueen ulkomaisen kysynnän arvioidaan kasvavan 3,4 % vuonna 2012 ja 3,7 % vuonna 2013 sekä 6,8 % vuonna BKT:N KASVUA KOSKEVAT ARVIOT Euroalueen BKT supistui 0,1 % vuoden 2012 kolmannella neljänneksellä (toisella neljänneksellä BKT supistui 0,2 % ja ensimmäisellä kasvu oli nollassa). Kotimainen kysyntä supistui kolmella ensimmäisellä vuosineljänneksellä, ja yksityinen kulutus oli käytettävissä olevien reaalitulojen heikon kehityksen vuoksi vaimeaa. Lisäksi kuluttajien luottamus on ollut haurasta jännitteiden jatkuessa euroalueen rahoitusmarkkinoilla ja työttömyyden kasvaessa, mikä on ilmeisesti syynä siihen, ettei kulutusta ole pyritty pitämään tasaisempana. Kapasiteetin käyttöasteen laskeminen entistä alemmaksi, kysyntänäkymien heikkeneminen, suuri epävarmuus ja joidenkin maiden epäsuotuisa luotonantotilanne ovat heikentäneet yritysten luottamusta. Ulkomaankauppa edisti nettoviennin myötä BKT:n kehitystä vuoden 2012 kolmella ensimmäisellä neljänneksellä, joskin lähinnä siksi, että tuonnin kasvu oli heikkoa. BKT:n supistumisen odotetaan jatkuvan lyhyellä aikavälillä näiden tekijöiden vaikuttaessa edelleen epäsuotuisasti. Olettaen, että rahoitusmarkkinoiden jännitteet eivät enää voimistu, euroalueen BKT:n kehityksen odotetaan vakaantuvan ensi vuoden ensimmäisellä neljänneksellä ja alkavan sitten vähitellen elpyä. Viennin kasvun asteittainen piristyminen edistänee BKT:n kasvua vuonna 2013, kun tuonti pysyy vaimeana kokonaiskysynnän ollessa heikkoa. Viennin kasvua tukevat ulkomaisen kysynnän voimistuminen ja kilpailukyvyn kohentuminen. Talouskehitystä piristää odotettavasti myös se, että kasvua tukeva rahapolitiikka edistää euroalueen yksityistä kysyntää ja käytettävissä olevat reaalitulot kohenevat inflaation hidastuessa elintarvikkeiden ja raaka-aineiden halpenemisen myötä. Kotimaisen kysynnän odotetaan kuitenkin kärsivän siitä, että suuren epävarmuuden, julkisen talouden vakauttamisen sekä joissakin maissa edelleen tarpeellisen velkarahoitteisten positioiden purkamisen epäsuotuisat 2
3 vaikutukset väistyvät vain hitaasti arviointijaksolla. Kaiken kaikkiaan elpymisen odotetaan olevan historiallisesti katsottuna vaimeaa. Euroalueen BKT:n keskimääräisen vuotuisen muutosvauhdin arvioidaan olevan -0,6-0,4 % vuonna 2012 ja -0,9 0,3 % vuonna 2013 sekä 0,2 2,2 % vuonna Euroalueen ulkopuolelle suuntautuvan viennin kasvun arvioidaan olevan heikkoa vuoden 2012 jälkipuoliskolla ja voimistuvan sen jälkeen ulkomaisen kysynnän lisääntyessä vähitellen. Euroalueen vientimarkkinaosuudet ovat viime aikoina kasvaneet, mutta niiden odotetaan jälleen supistuvan jonkin verran vuosina pitkän aikavälin kehitystrendin mukaisesti. Euroalueen kotimaisen kysynnän suhteellisen heikkouden vuoksi euroalueen sisäisen viennin kasvun arvioidaan jäävän paljon euroalueen ulkopuolelle suuntautuvan viennin kasvua hitaammaksi. Muuhun kuin asuinrakentamiseen kohdistuvien yksityisten investointien odotetaan supistuvan euroalueella voimakkaasti lähiaikoina. Syynä ovat suuri epävarmuus, yritysten heikko luottamus, matala kapasiteetin käyttöaste, huonot kysyntänäkymät ja epäsuotuisa luotonantotilanne joissakin maissa. Näiden investointien arvioidaan lisääntyvän myöhemmin arviointijaksolla, kun kotimaisen ja ulkomaisen kysynnän voimistuminen, erittäin matala korkotaso ja voittomarginaalien kasvu tukevat investointeja. Jatkuva taseiden sopeutusprosessi, euroalueen rahoitusmarkkinoiden jännitteisiin liittyvä epävarmuus sekä epäsuotuisat rahoitusolot eräissä euroalueen maissa jarruttavat todennäköisesti edelleen yritysinvestointien elpymistä arviointijaksolla. Asuinrakennusinvestointien odotetaan supistuvan arviointijaksolla käytettävissä olevien tulojen heikon kasvun ja kuluttajien vähäisen luottamuksen vuoksi. Lisäksi asuntomarkkinoiden korjausliike saattaa jatkua joissakin maissa ja heikentää asuinrakennusinvestointeja. Epäsuotuisia vaikutuksia tasoittaa jossakin määrin asuinrakennusinvestointien suhteellinen houkuttelevuus eräissä toisissa maissa, joissa asuntolainakorot ovat historiallisesti katsottuna erittäin alhaiset. Julkisten investointien odotetaan supistuvan vuoden 2014 loppuun saakka, sillä useissa euroalueen maissa on tarkoitus vakauttaa julkista taloutta. Taulukko 1. Euroalueen talousnäkymiä koskevat arviot (keskimääräinen vuotuinen prosenttimuutos) 1) YKHI 2) 2,7 2,5 2,5 1,1 2,1 0,6 2,2 BKT 1,5-0,6-0,4-0,9 0,3 0,2 2,2 Yksityinen kulutus 0,1-1,2-1,0-1,1-0,1-0,4 1,4 Julkinen kulutus -0,2-0,6 0,2-1,2 0,0-0,4 1,2 Kiinteän pääoman bruttomuodostus 1,6-4,2-3,4-4,2-1,0-1,0 3,6 Vienti (tavarat ja palvelut) 6,5 2,1 3,7-0,4 5,0 2,0 8,6 Tuonti (tavarat ja palvelut) 4,3-1,1 0,3-1,7 3,7 1,7 7,7 1) BKT:tä ja sen eriä koskevat arviot perustuvat työpäiväkorjattuihin tietoihin. Tuontia ja vientiä koskevat arviot sisältävät myös euroalueen sisäisen kaupan. 2) Vuoden 2012 vaihteluvälin leveys on pyöristysten vuoksi nolla. Yksityisen kulutuksen arvioidaan edelleen vähenevän lyhyellä aikavälillä. Taustalla on käytettävissä olevien reaalitulojen selvä supistuminen, jolla on suurempi vaikutus kulutukseen kuin säästämisasteen tilapäisellä nopealla laskulla kotitalouksien pyrkiessä pitämään kulutusta tasaisena. Käytettävissä olevien reaalitulojen heikko kehitys johtuu työmarkkinatilanteen rajusta heikkenemisestä, työntekijää kohden laskettujen nimellisten työvoimakustannusten nousun jäämisestä kuluttajahintojen nousua hitaammaksi, joissakin euroalueen maissa toteutettavista julkisen talouden vakauttamistoimista sekä muiden tulojen kuin työtulojen kehityksen vaimeudesta. Yksityisen kulutuksen odotetaan vakaantuvan vuoden 2013 aikana, kun käytettävissä olevat reaalitulot elpyvät jonkin verran julkisen talouden vakauttamisen ja 3
4 työllisyyden vähenemisen epäsuotuisien vaikutusten vähitellen väistyessä ja raaka-aineiden hintapaineiden laskiessa. Vuonna 2014 yksityisen kulutuksen kasvu elpyy hitaasti, kun työtulot kasvavat työmarkkinatilanteen kohenemisen myötä. On kuitenkin odotettavissa, että elpymistä jarruttaa säästämisasteen vähittäinen nousu alkuvuodesta 2013 lähtien, sillä heikossa työmarkkinatilanteessa kotitaloudet eivät enää turvaudu säästöihinsä kulutuksen pitämiseksi tasaisena. Julkisen kulutuksen arvioidaan supistuvan vuosina 2012 ja 2013 julkisen talouden vakauttamistoimien vuoksi mutta kasvavan hieman vuonna Euroalueen ulkopuolelle suuntautuvan viennin arvioidaan heikentyneen vuoden jälkipuoliskolla. Sen odotetaan kuitenkin piristyvän vuonna 2013, joskin kokonaiskysynnän heikkous hidastaa elpymistä. Koska viennin kasvun arvioidaan vauhdittuvan ja tuonnin kehityksen ennakoidaan olevan heikkoa, ulkomaankaupalla odotetaan olevan arviointijaksolla positiivinen nettovaikutus BKT:n kasvuun. Viime vuosien vaimean talouskehityksen arvioidaan heikentäneen potentiaalista kasvua, mutta vaikutuksen voimakkuudesta ei edelleenkään ole varmuutta. On luultavaa, että työllisyyden ja investointien jatkuva heikkous jarruttaa potentiaalisen tuotannon kasvua entisestään. BKT:n kasvunäkymien heikkouden vuoksi negatiivisen tuotantokuilun arvioidaan levenevän vuosina 2012 ja 2013 mutta kapenevan sitten jonkin verran vuonna HINTOJA JA KUSTANNUKSIA KOSKEVAT ARVIOT YKHI-inflaatiovauhdin arvioidaan hidastuvan ja olevan keskimäärin noin 2,5 % vuonna 2012 ja 1,1 2,1 % vuonna 2013 sekä 0,6 2,2 % vuonna Arvioitu inflaation hidastuminen vuonna 2013 johtuu pääasiassa siitä, että energian hintojen nousuvauhdin odotetaan hidastuvan selvästi, kun aiempi öljyn hinnan nousu jää pois vertailusta ja öljyn hinnan oletetaan laskevan vähitellen arviointijaksolla. Inflaation hidastumiseen vaikuttanee vähäisemmässä määrin myös elintarvikkeiden hintojen nousuvauhdin hidastuminen, sillä elintarvikeraaka-aineiden hintojen oletetaan laskevan arviointijaksolla jonkin verran niin maailmanmarkkinoilla kuin Euroopassakin ja viimeaikaisen hinnannousun vaikutus väistyy. Ilman elintarvikkeiden ja energian hintoja lasketun YKHI-inflaation arvioidaan kuitenkin pysyvän jokseenkin muuttumattomana suhdannevaihteluista riippumatta. Syynä on se, että taustatekijät vaikuttavat vastakkaisiin suuntiin: välillisten verojen ja hallinnollisesti säänneltyjen hintojen korotusten odotetaan nopeuttavan pohjainflaatiota vuosina 2012 ja 2013, kun taas kotimaisen kysynnän heikkouden ennakoidaan hidastavan sitä. Verotuksen kiristämisellä oletetaan olevan vain vähäinen vaikutus vuonna 2014 (osin siksikin, että vuotta 2014 koskevia tietoja on toistaiseksi saatavilla vain vähän), ja tuotantokuilun arvioidaan sulkeutuvan asteittain talouskehityksen piristyessä ja hillitsevän hintojen nousua vähenevässä määrin. Ulkoiset hintapaineet ovat voimistuneet jonkin verran viime kuukausina öljyn ja elintarvikeraakaaineiden hintojen nousun myötä. Koska raaka-aineiden hintojen oletetaan laskevan arviointijaksolla, tuonnin deflaattorin keskimääräisen vuotuisen muutosvauhdin arvioidaan hidastuvan selvästi sekä vuonna 2013 että vuonna Kotimaisista hintapaineista työntekijää kohden laskettujen työvoimakustannusten vuotuisen nousuvauhdin odotetaan pysyvän kutakuinkin tasaisena vuosina Yksikkötyökustannusten kasvun arvioidaan kiihtyvän kuluvana vuonna ja pysyvän nopeana vuonna 2013, kun palkkojen nousu on tuottavuuden kohenemista nopeampaa. Sen odotetaan kuitenkin hidastuvan vuonna 2014 tuottavuuden kohentuessa suhdannekehityksen myötä. Voittomarginaalien odotetaan supistuvan sekä vuonna 2012 että vuonna 2013: näin kompensoidaan yksikkötyökustannusten nopean nousun vaikutusta tilanteessa, jossa kysyntä on heikkoa. Sitten voittomarginaalien odotetaan elpyvän yksikkötyökustannusten laskun ja taloustilanteen kohenemisen myötä. VERTAILUA SYYSKUUN 2012 ARVIOON Syyskuun 2012 Kuukausikatsauksessa julkaistuihin :n asiantuntijoiden arvioihin verrattuna BKT:n kasvun vuoden 2012 vaihteluvälin ylärajaa on tarkistettu alaspäin lyhyen aikavälin näkymien heikkenemisen vuoksi. Myös vuoden 2013 vaihteluväliä on tarkistettu alaspäin ottaen huomioon eräiden maiden uusien vakauttamistoimien vaikutus kotimaiseen kysyntään ja ulkomaisen kysynnän 4
5 heikkenemisen epäsuotuisa vaikutus viennin kasvuun. Lisäksi euroalueen rahoitusmarkkinoiden jännitteisiin liittyvän suuren epävarmuuden vaikutus kotimaiseen kysyntään ja erityisesti kiinteän pääoman muodostukseen on arvioitu epäsuotuisammaksi kuin syyskuussa. YKHI-inflaation vuoden 2012 vaihteluväli on kapeampi ja vuoden 2013 vaihteluväli alempana kuin syyskuisissa arvioissa. Syynä ovat euron taannoinen vahvistuminen ja öljyn dollarihintojen lasku. Taulukko 2. Vertailua syyskuun 2012 arvioon (keskimääräinen vuotuinen prosenttimuutos) BKT syyskuu ,6-0,2-0,4 1,4 BKT joulukuu ,6-0,4-0,9 0,3 YKHI syyskuu ,4 2,6 1,3 2,5 YKHI joulukuu ,5 2,5 1,1 2,1 Kehikko 8. MUIDEN LAITOSTEN ENNUSTEET Useat kansainväliset järjestöt ja yksityiset ennustelaitokset julkaisevat ennusteita euroalueen talousnäkymistä. Nämä ennusteet eivät kuitenkaan ole täysin vertailukelpoisia keskenään eivätkä eurojärjestelmän asiantuntijoiden laatimien kokonaistaloudellisten arvioiden kanssa, koska ne on laadittu eri ajankohtina. Lisäksi (osittain määrittelemättömät) menetelmät, joilla oletukset finanssipolitiikkaa, rahoitusmarkkinoita sekä ulkoisia tekijöitä koskevista muuttujista kuten öljyn ja muiden raaka-aineiden hinnoista johdetaan, poikkeavat toisistaan. Myös työpäiväkorjauksissa käytetyissä menetelmissä on eroja (ks. taulukko). Tällä hetkellä käytettävissä olevissa muiden ennustelaitosten ennusteissa euroalueen BKT:n odotetaan supistuvan 0,4 0,5 % vuonna 2012, eli ennusteet asettuvat eurojärjestelmän asiantuntija-arvioiden vaihteluvälille. Vuonna 2013 BKT:n muutosvauhdin arvioidaan olevan -0,1 0,3 %, eli ennusteet asettuvat eurojärjestelmän asiantuntija-arvioiden vaihteluvälin yläosaan. BKT:n arvioidaan kasvavan 1,2 1,4 % vuonna 2014, eli nämäkin ennusteet ovat eurojärjestelmän asiantuntija-arvioiden vaihteluvälillä. Muiden ennustelaitosten inflaatioennusteissa keskimääräisen vuotuisen YKHI-inflaation ennakoidaan olevan 2,3 2,5 % vuonna 2012 ja 1,6 1,9 % vuonna 2013 sekä 1,2 1,9 % vuonna Ennusteet vuodelle 2012 asettuvat hieman eurojärjestelmän asiantuntija-arvioiden vaihteluvälin alapuolelle. Ennusteet vuosille 2013 ja 2014 ovat eurojärjestelmän asiantuntija-arvioiden vaihteluväleillä. 5
6 Euroalueen BKT:n kasvua ja YKHI-inflaatiota koskevien ennusteiden vertailua (keskimääräinen vuotuinen prosenttimuutos) Julkistamisajankohta BKT:n kasvu YKHI-inflaatio lokakuu IMF ,4 0,2 1,2 2,3 1,6 1,4 Survey of Professional Forecasters ,5 0,3 1,3 2,5 1,9 1,9 Consensus Economics Forecasts ,5 0,0 1,2 2,5 1,9 1,7 Euro Zone Barometer -kyselytutkimus ,5 0,1 1,3 2,5 1,9 1,9 OECD ,4-0,1 1,3 2,4 1,6 1,2 Euroopan komissio ,4 0,1 1,4 2,5 1,8 1,6 Eurojärjestelmän asiantuntijoiden joulukuu 2 arviot 012-0,6-0,4-0,9 0,3 0,2 2,2 2,5 2,5 1,1 2,1 0,6 2,2 Lähteet: Euroopan komission ennuste (syksy 2012), IMF World Economic Outlook (lokakuu 2012), OECD Economic Outlook ( 2012), Consensus Economics Forecasts, MJEconomics ja :n Survey of Professional Forecasters. Huom. Eurojärjestelmän asiantuntijoiden arviot ja OECD:n ennusteet perustuvat työpäiväkorjattuihin tietoihin, kun taas Euroopan komission ja IMF:n luvuissa ei oteta huomioon sitä, montako työpäivää kunakin vuonna on. Muissa ennusteissa ei mainita, perustuvatko ne työpäiväkorjattuihin tietoihin vai eivät. Euroopan keskuspankki, 2012 Käyntiosoite: Kaiserstrasse 29, Frankfurt am Main, Germany Postiosoite: Postfach , Frankfurt am Main, Saksa Puhelin: Faksi: Internet: Kaikki oikeudet pidätetään. Kopiointi on sallittu opetuskäyttöön ja ei-kaupallisiin tarkoituksiin, kunhan lähde mainitaan. 6